《喜雪谢东林》
宋代·袁燮

去冬雪意悭，稍稍腊三白。
飞霙才到地，转盼已消释。
缅怀大有才，兆见琼玉积。
今兹杳难期，春信亦已迫。
天公岂不仁，拙政难感格。
何时惬人意，四顾苦无策。
东林惠佳句，似庆平地尺。
见戏唯何甚，余方自刻责。
东林达余心，精祷凯有获。
沈水烟未收，冰花已如席。
皓皓埋群山，霏霏连数夕。
郊原迷畔岸，径畛失分画。
儿童见未曾，耆老记畴昔。
几才无此瑞，惊喜欲折屐。
皆云穷腊中，得此夜光璧。
莫言不坚牢，究竟多利益。
端能殄遗蝗，亦复滋宿麦。
欢声沸闾里，和气蠲疠疫。
老宋差自慰，足寄孤危迹。
小已不足道，吾民幸安宅。
作诗谢东林，至诚动金石。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八才进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。